
“RUM PUBLISHING GROUP” MAS’ULIYATI CHEKLANGAN JAMIYATI (STIR [ ]) nomidan Ustav asosida ish yurituvchi direktor [F.I.Sh.] shaxsida (bundan buyon matnda “Ijrochi” deb yuritiladi), bir tomondan, va [BUYURTMACHI TASHKILOT TO‘LIQ NOMI] (STIR [ ]) nomidan [Ustav / Nizom] asosida ish yurituvchi [lavozimi] [F.I.Sh.] shaxsida (bundan buyon matnda “Buyurtmachi” deb yuritiladi), ikkinchi tomondan, birgalikda “Tomonlar”, alohida-alohida “Tomon” deb yuritilib, quyidagilar to‘g‘risida ushbu Shartnomani (bundan buyon — “Shartnoma”) tuzdilar.
1. SHARTNOMA PREDMETI
1.1. Ijrochi Buyurtmachiga O‘zbekiston Respublikasi qonunchiligiga muvofiq, Buyurtmachining ilmiy jurnali uchun quyidagi kompleks xizmatlarni ko‘rsatishni o‘z zimmasiga oladi, Buyurtmachi esa ushbu xizmatlar uchun Shartnomada belgilangan tartib va shartlarda haq to‘lashni o‘z zimmasiga oladi:
1. Open Journal Systems (OJS) platformasida jurnal saytini yaratish va ishga tushirish (bir martalik xizmat);
1. jurnal sayti uchun hosting xizmati (oylik xizmat);
1. jurnal saytiga oylik texnik xizmat ko‘rsatish (oylik xizmat).
1.2. Buyurtmachi ushbu Shartnomaga 1-ilova sifatida biriktirilgan “Texnik topshiriq va narxlar jadvali”da ko‘rsatilgan uchta paketdan (Start kompleks, Standard kompleks, Professional kompleks) birini tanlaydi. Tanlangan paket, uning tarkibiga kiruvchi ishlar ro‘yxati hamda narxlari 1-ilovada aniq belgilanadi va Shartnomaning ajralmas qismini tashkil etadi.
1.3. Tomonlar tanlagan paket: ___________________________ (kerakli nomi yozib qo‘yiladi).
2. XIZMATLARNING BAJARILISH TARTIBI VA MUDDATLARI
2.1. Sayt yaratish xizmati bir martalik xarakterga ega bo‘lib, Buyurtmachi tomonidan 2.3-bandda ko‘rsatilgan barcha zarur materiallar taqdim etilgan kundan boshlab, tanlangan paketga muvofiq quyidagi muddatlarda bajariladi: Start kompleks — 10 (o‘n) ish kuni; Standard kompleks — 15 (o‘n besh) ish kuni; Professional kompleks — 20 (yigirma) ish kuni.
2.2. Hosting va oylik texnik xizmat ko‘rsatish sayt ishga tushirilgan (Tomonlar ishlarni qabul qilish-topshirish dalolatnomasini imzolagan) kundan boshlab, ushbu Shartnoma amal qilish davomida uzluksiz asosda ko‘rsatiladi.
2.3. Buyurtmachi Shartnoma imzolangan kundan boshlab 5 (besh) ish kuni ichida Ijrochiga saytni yaratish uchun zarur bo‘lgan barcha materiallarni (jurnal matnlari, logotip, rasmlar, mavjud domen ma’lumotlari, muharrirlar ro‘yxati va boshqa ma’lumotlarni) taqdim etadi. Materiallar kechiktirilgan taqdirda, 2.1-bandda ko‘rsatilgan muddatlar mos ravishda uzaytiriladi.
3. SHARTNOMA NARXI VA TO‘LOV TARTIBI
3.1. Tomonlar ushbu Shartnoma doirasida OJS platformasida jurnal saytini yaratish xizmati (1-band, 1-ilovaning “SAYT YARATISH” qatori) narxini 0 (nol) so‘m miqdorida, ya’ni Ijrochi tomonidan Buyurtmachiga to‘liq bepul asosda ko‘rsatilishiga kelishib oldilar, bu esa Buyurtmachi tanlangan kompleks paket doirasida oylik xizmatlarga (hosting va texnik xizmat) uzoq muddatli obuna bo‘lish majburiyatini olishi bilan bog‘liqdir.
3.2. Oylik to‘lov (hosting + texnik xizmat) ikki bosqichda belgilanadi: (a) xizmat ko‘rsatilgan BIRINCHI oy uchun — 1-ilovada ko‘rsatilgan chegirmali (aksiya) narx bo‘yicha; (b) IKKINCHI oydan boshlab, Shartnoma amal qilgan barcha keyingi oylar uchun — 1-ilovada ko‘rsatilgan to‘liq (chegirmasiz) narx bo‘yicha. Tanlangan paketga ko‘ra oylik to‘lov miqdorlari quyidagicha:
1. Start kompleks — 1-oy uchun 177 500 (bir yuz yetmish yetti ming besh yuz) so‘m, 2-oydan boshlab — 355 000 (uch yuz ellik besh ming) so‘m/oy;
1. Standard kompleks — 1-oy uchun 245 000 (ikki yuz qirq besh ming) so‘m, 2-oydan boshlab — 490 000 (to‘rt yuz to‘qson ming) so‘m/oy;
1. Professional kompleks — 1-oy uchun 325 000 (uch yuz yigirma besh ming) so‘m, 2-oydan boshlab — 650 000 (olti yuz ellik ming) so‘m/oy.
3.3. Birinchi oylik to‘lov sayt ishga tushirilgan (qabul qilish-topshirish dalolatnomasi imzolangan) kundan boshlab hisoblanadi. Shartnoma imzolangan kundan sayt ishga tushirilgan kungacha bo‘lgan davr uchun oylik to‘lov undirilmaydi.
3.4. Keyingi oylik to‘lovlar har oyning №___ (raqami yoziladi) kunidan kechiktirmasdan, Ijrochi tomonidan taqdim etiladigan hisob-varaqa (invoys) asosida, naqd pulsiz hisob-kitob orqali Ijrochining bank hisob raqamiga o‘tkaziladi.
3.5. 1-ilovada ko‘rsatilgan narxlarga [QQS kiritilgan / QQS kiritilmagan — kerakli variant belgilanadi] O‘zbekiston Respublikasi soliq qonunchiligiga muvofiq.
3.6. Ushbu Shartnomada sayt yaratish xizmati bepul (0 so‘m) asosida ko‘rsatilgani sababli, Buyurtmachi tomonidan oylik obuna 6.3-bandda (Shartnomani muddatidan oldin bekor qilish) belgilangan minimal muddatdan oldin bekor qilingan taqdirda, Ijrochi sayt yaratish xizmatining to‘liq bozor narxi (1-ilovada “bir martalik to‘lov (chegirmasiz)” ustunida ko‘rsatilgan) bilan haqiqatda to‘langan oylik to‘lovlar o‘rtasidagi farqni Buyurtmachidan qoplashni talab qilish huquqiga ega.
4. TOMONLARNING HUQUQ VA MAJBURIYATLARI
4.1. Ijrochi quyidagilarga majburdir:
1. 1-ilovada ko‘rsatilgan barcha ishlarni sifatli va belgilangan muddatlarda bajarish;
1. Buyurtmachiga sayt boshqaruv paneli (administrator akkaunti) uchun login va parollarni taqdim etish;
1. tanlangan paketga muvofiq oylik hosting va texnik xizmatni uzluksiz ko‘rsatish;
1. Buyurtmachining maxfiy ma’lumotlari va foydalanuvchi ma’lumotlar bazasi xavfsizligini ta’minlash;
1. Buyurtmachini xizmat ko‘rsatishdagi rejalashtirilgan texnik ishlar (texnik profilaktika) haqida kamida 24 soat oldin xabardor qilish.
4.2. Buyurtmachi quyidagilarga majburdir:
1. 2.3-bandda ko‘rsatilgan materiallarni o‘z vaqtida taqdim etish;
1. 3-bo‘limda belgilangan oylik to‘lovlarni o‘z vaqtida amalga oshirish;
1. domen nomini ro‘yxatdan o‘tkazish va uni yangilab turish (agar domen Buyurtmachi nomiga ro‘yxatga olingan bo‘lsa) uchun mustaqil javobgar bo‘lish;
1. saytdan noqonuniy maqsadlarda yoki uchinchi shaxslarning huquqlarini buzgan holda foydalanmaslik.
5. ISHLARNI QABUL QILISH-TOPSHIRISH TARTIBI
5.1. Sayt yaratish ishlari yakunlangach, Ijrochi Buyurtmachiga tayyor natijani taqdim etadi va ishlarni qabul qilish-topshirish dalolatnomasini imzolash uchun yuboradi.
5.2. Buyurtmachi natijani 5 (besh) ish kuni ichida ko‘rib chiqadi va dalolatnomani imzolaydi yoki asoslangan yozma e’tirozlarini bildiradi. Belgilangan muddatda javob berilmasa, ishlar sifatli bajarilgan va qabul qilingan hisoblanadi.
5.3. Asoslangan e’tirozlar bo‘lgan taqdirda, Ijrochi kamchiliklarni o‘zaro kelishilgan muddatda, o‘z hisobidan bartaraf etadi.
6. SHARTNOMANING AMAL QILISH MUDDATI VA BEKOR QILINISHI
6.1. Ushbu Shartnoma Tomonlar tomonidan imzolangan kundan e’tiboran kuchga kiradi va sayt yaratish qismi bo‘yicha to‘liq bajarilgunga, hosting va texnik xizmat qismi bo‘yicha esa muddatsiz (Tomonlardan biri uni ushbu bo‘limda belgilangan tartibda bekor qilmaguncha) amal qiladi.
6.2. Sayt ishga tushirilgan kundan boshlab, oylik xizmatlar qismi bo‘yicha ushbu Shartnomaning minimal amal qilish muddati 12 (o‘n ikki) oyni tashkil etadi (bundan buyon — “minimal muddat”), bu 3.6-bandda ko‘rsatilgan bepul sayt yaratish xizmati evaziga belgilanadi.
6.3. Minimal muddat tugagandan so‘ng, har qanday Tomon ikkinchi Tomonni kamida 30 (o‘ttiz) kalendar kun oldin yozma ravishda ogohlantirib, oylik xizmatlar qismini bir tomonlama bekor qilishga haqli. Minimal muddat tugashidan oldin Buyurtmachi tomonidan bir tomonlama bekor qilingan taqdirda, 3.6-bandda ko‘rsatilgan qoidalar qo‘llaniladi.
6.4. Shartnomaga o‘zgartirish va qo‘shimchalar Tomonlarning yozma kelishuviga asosan, qo‘shimcha bitim (soglashenie) tuzish orqali kiritiladi.
7. TOMONLARNING JAVOBGARLIGI
7.1. Shartnoma bo‘yicha majburiyatlarini bajarmagan yoki lozim darajada bajarmagan Tomon ikkinchi Tomon oldida O‘zbekiston Respublikasi amaldagi qonunchiligiga muvofiq javobgar bo‘ladi.
7.2. Buyurtmachi tomonidan oylik to‘lov 3.4-bandda belgilangan muddatdan 15 (o‘n besh) kalendar kundan ortiq kechiktirilsa, Ijrochi Buyurtmachini yozma xabardor qilgan holda, qarz to‘liq to‘langunga qadar hosting va texnik xizmat ko‘rsatishni to‘xtatib turish huquqiga ega.
7.3. Ijrochi Buyurtmachining o‘zi yoki uchinchi shaxslar (hosting provayder, domen registratori, to‘lov tizimlari va h.k.) tomonidan yuzaga kelgan uzilishlar, shuningdek Buyurtmachi tomonidan taqdim etilgan noto‘g‘ri yoki to‘liqsiz ma’lumotlar sababli yuzaga kelgan zararlar uchun javobgar emas.
7.4. Har qanday holatda Ijrochining Buyurtmachi oldidagi umumiy moddiy javobgarligi Buyurtmachi tomonidan so‘nggi 3 (uch) oy davomida to‘langan oylik to‘lovlar summasidan oshmaydi.
8. INTELLEKTUAL MULK HUQUQLARI
8.1. Buyurtmachi uchun individual ishlab chiqilgan dizayn elementlari (logotip joylashuvi, rang sxemasi, individual sahifa maketlari) 5-bo‘limda ko‘rsatilgan qabul qilish-topshirish dalolatnomasi imzolangandan so‘ng Buyurtmachiga tegishli bo‘ladi.
8.2. Open Journal Systems (OJS) dasturiy ta’minoti ochiq manbali (open source) bo‘lib, unga bo‘lgan mualliflik huquqlari Public Knowledge Project (PKP) tomonidan tartibga solinadi va ushbu Shartnoma doirasida Ijrochi yoki Buyurtmachiga o‘tmaydi.
8.3. Buyurtmachining jurnalidagi ilmiy maqolalar, matnlar va boshqa kontentga bo‘lgan mualliflik huquqlari to‘liq Buyurtmachi va tegishli mualliflarga tegishli bo‘lib qoladi.
9. MAXFIYLIK
9.1. Tomonlar ushbu Shartnomani ijro etish jarayonida bir-biri haqida olgan barcha maxfiy ma’lumotlarni (shu jumladan, kirish parollari, foydalanuvchilar ma’lumotlar bazasi, moliyaviy shartlar) uchinchi shaxslarga oshkor qilmaslikka majburdirlar, qonunchilikda nazarda tutilgan hollar bundan mustasno.
10. FORS-MAJOR HOLATLARI
10.1. Tomonlar tabiiy ofatlar, favqulodda vaziyatlar, urush harakatlari, davlat organlarining Tomonlar faoliyatiga bevosita ta’sir ko‘rsatuvchi qarorlari, shuningdek internet va elektr ta’minoti tarmoqlaridagi Tomonlar nazoratidan tashqari uzilishlar kabi fors-major holatlari yuzaga kelgan taqdirda, ushbu holatlar davom etgan muddatga majburiyatlarni bajarishdan ozod etiladilar.
10.2. Fors-major holati yuzaga kelgan Tomon ikkinchi Tomonni 5 (besh) kalendar kun ichida yozma ravishda xabardor qilishi shart.
11. NIZOLARNI HAL QILISH TARTIBI
11.1. Ushbu Shartnomani ijro etish jarayonida yuzaga keladigan barcha nizo va kelishmovchiliklar, avvalo, Tomonlar o‘rtasida muzokaralar yo‘li bilan hal qilinadi.
11.2. Muzokaralar orqali kelishuvga erishilmagan taqdirda, nizo O‘zbekiston Respublikasining amaldagi qonunchiligida belgilangan tartibda, tegishli sud organi orqali hal qilinadi.
12. YAKUNIY QOIDALAR
12.1. Ushbu Shartnoma bir xil yuridik kuchga ega bo‘lgan, har bir Tomon uchun bittadan nusxada, jami 2 (ikki) nusxada davlat tilida tuzildi.
12.2. Shartnomada ko‘zda tutilmagan masalalar O‘zbekiston Respublikasining amaldagi qonunchiligiga muvofiq tartibga solinadi.
12.3. Ushbu Shartnomaning 1-ilovasi (“Texnik topshiriq va narxlar jadvali”) Shartnomaning ajralmas qismini tashkil etadi.

13. TOMONLARNING MANZILLARI VA REKVIZITLARI
	IJROCHI:
“RUM PUBLISHING GROUP” MChJ
Manzil: Qashqadaryo viloyati, Qarshi shahri, Mustaqillik shoh ko‘chasi 15-46-uy
STIR: 312893995
X/r: 2020 8000 4074 2923 2001
Bank: Biznesni rivojlantirish banki
MFO: 01037
Tel: +998 90 673 64 33
Email: support@rumpublishing.uz
Direktor: ____________ I.A.Yormurotov
M.O.
	BUYURTMACHI:
[Tashkilot to‘liq nomi]
Manzil: [ ]
STIR: [ ]
X/r: [ ]
Bank: [ ]
MFO: [ ]
Tel: [ ]
Email: [ ]
Rahbar: ____________ / [F.I.Sh.] /
M.O.




№[ ] - sonli Shartnomaga
1-ILOVA
TEXNIK TOPSHIRIQ VA NARXLAR JADVALI
Ushbu ilova Buyurtmachi tanlagan kompleks paket bo‘yicha bajariladigan ishlar ro‘yxatini hamda narxlarni belgilaydi. Buyurtmachi quyidagi uchta paketdan birini tanlaydi (Shartnomaning 1.3-bandida ko‘rsatiladi).
Muhim izoh: yuqoridagi barcha paketlarda hosting xizmati doirasida Buyurtmachiga bitta (1) domen bog‘lanadi. Tanlangan hosting tarifiga muvofiq SFTP/SSH kirish berilishi mumkin; Hestia panelining administrator (root) huquqi Ijrochida qoladi — server va asosiy texnik boshqaruv Ijrochi tomonidan amalga oshiriladi.
START KOMPLEKS
Sayt yaratish bo‘yicha bajariladigan ishlar (bir martalik xizmat):
1. OJS (Open Journal Systems) platformasini o‘rnatish
1. 1 (bitta) jurnal saytini yaratish
1. Standart dizaynni joriy etish
1. Buyurtmachi domenini saytga ulash
1. SSL sertifikatini o‘rnatish
1. Jurnal haqidagi asosiy sahifalarni (jurnal haqida, aloqa, muharrirlar kengashi va h.k.) tayyorlash
1. Maqola qabul qilish jarayonini sozlash
1. Administrator akkauntini yaratish
1. Saytni ishga tushirish
1. 14 (o‘n to‘rt) kunlik boshlang‘ich texnik yordam ko‘rsatish
Hosting xizmati tarkibi — “Mini hosting” tarifi (oylik xizmat):
1. 15 GB disk hajmi; SFTP/SSH (cheklangan)
1. 5 (besh) ta elektron pochta manzili
1. 1 (bitta) domen
1. SSL sertifikati
Oylik texnik xizmat tarkibi — “Basic” tarifi (oylik xizmat):
1. 1 (bitta) jurnal sayti bo‘yicha xizmat
1. 10 GB xotira (platforma ichida)
1. sayt ishlash holatini muntazam monitoring qilish
1. SSL sertifikati holatini nazorat qilish
1. oyiga 2 (ikki) tagacha kichik texnik topshiriqni bajarish
1. haftalik backup (zaxira nusxa) holatini nazorat qilish
Narxlar:
	Xizmat turi
	To‘liq narx
	Shartnoma bo‘yicha narx

	Sayt yaratish (bir martalik)
	6 000 000 so‘m
	0 so‘m

	Hosting (oylik)
	55 000 so‘m
	27 500 so‘m

	Texnik xizmat (oylik)
	300 000 so‘m
	150 000 so‘m

	JAMI OYLIK — 1-oy
	—
	177 500 so‘m

	JAMI OYLIK — 2-oydan boshlab
	—
	355 000 so‘m



STANDARD KOMPLEKS  (TAVSIYA ETILADI)
Sayt yaratish bo‘yicha bajariladigan ishlar (bir martalik xizmat):
1. OJS (Open Journal Systems) platformasini o‘rnatish
1. 1 (bitta) jurnal saytini yaratish
1. Individual rang sxemasi va shriftlarni joriy etish
1. Buyurtmachi domenini saytga ulash
1. SSL sertifikatini o‘rnatish
1. Jurnal logotipi va muqovasini saytga joylashtirish
1. Jurnal haqidagi asosiy sahifalarni, shu jumladan tahririyat va mualliflar sahifalarini tayyorlash
1. Maqola qabul qilish jarayonini sozlash
1. Elektron pochta yuborish tizimini sozlash
1. DOI maydonlarini sozlash
1. Google Scholar tizimida indekslash uchun texnik tayyorgarlik ko‘rish
1. Jurnal arxivi va sonlar tuzilmasini sozlash
1. Zaxira nusxalash (backup) tizimini sozlash
1. Administrator akkauntini yaratish
1. Saytni ishga tushirish
1. 30 (o‘ttiz) kunlik boshlang‘ich texnik yordam ko‘rsatish
Hosting xizmati tarkibi — “Standard hosting” tarifi (oylik xizmat):
1. 30 GB disk hajmi; SFTP/SSH kirish
1. 10 (o‘n) ta elektron pochta manzili
1. 1 (bitta) domen
1. SSL sertifikati
Oylik texnik xizmat tarkibi — “Standard” tarifi (oylik xizmat):
1. Basic tarifidagi barcha xizmatlar
1. oyiga 5 (besh) tagacha texnik topshiriqni bajarish
1. OJS yangilanishlarini nazorat qilish
1. sayt menyusi va sahifalariga kichik o‘zgartirishlar kiritish
1. elektron pochta yuborish tizimini nazorat qilish
Narxlar:
	Xizmat turi
	To‘liq narx
	Shartnoma bo‘yicha narx

	Sayt yaratish (bir martalik)
	9 000 000 so‘m
	0 so‘m

	Hosting (oylik)
	90 000 so‘m
	45 000 so‘m

	Texnik xizmat (oylik)
	400 000 so‘m
	200 000 so‘m

	JAMI OYLIK — 1-oy
	—
	245 000 so‘m

	JAMI OYLIK — 2-oydan boshlab
	—
	490 000 so‘m



PROFESSIONAL KOMPLEKS
Sayt yaratish bo‘yicha bajariladigan ishlar (bir martalik xizmat):
1. OJS (Open Journal Systems) platformasini o‘rnatish
1. 1 (bitta) jurnal saytini yaratish
1. Professional individual dizaynni ishlab chiqish va joriy etish
1. Buyurtmachi domenini saytga ulash
1. SSL sertifikatini o‘rnatish
1. Jurnal logotipi va muqovasini saytga joylashtirish
1. Jurnal haqidagi asosiy sahifalarni, shu jumladan tahririyat va mualliflar sahifalarini tayyorlash
1. Maqola qabul qilish jarayonini sozlash
1. Avtomatik e-mail shablonlarini sozlash
1. Crossref DOI integratsiyasini sozlash
1. ORCID integratsiyasini sozlash
1. Google Scholar tizimida indekslash uchun texnik tayyorgarlik ko‘rish
1. Jurnal arxivi va sonlar tuzilmasini sozlash
1. Zaxira nusxalash (backup) tizimini sozlash
1. Kengaytirilgan statistik vositalarni sozlash
1. Xavfsizlik sozlamalarini kuchaytirish
1. Buyurtmachining eski sayti yoki mavjud OJS platformasidan ma’lumotlarni migratsiya qilish
1. Administrator akkauntini yaratish
1. Saytni ishga tushirish
1. 60 (oltmish) kunlik boshlang‘ich texnik yordam ko‘rsatish
Hosting xizmati tarkibi — “Business hosting” tarifi (oylik xizmat):
1. 60 GB disk hajmi; SSH/SFTP kirish
1. 20 (yigirma) ta elektron pochta manzili
1. 1 (bitta) domen
1. SSL sertifikati
Oylik texnik xizmat tarkibi — “Premium” tarifi (oylik xizmat):
1. Standard tarifidagi barcha xizmatlar
1. oyiga 10 (o‘n) tagacha texnik topshiriqni bajarish
1. ustuvor (prioritet) tartibda texnik yordam ko‘rsatish
1. Telegram orqali texnik aloqa yuritish
1. OJS sozlamalarini kengaytirilgan tarzda boshqarish
Narxlar:
	Xizmat turi
	To‘liq narx
	Shartnoma bo‘yicha narx

	Sayt yaratish (bir martalik)
	12 000 000 so‘m
	0 so‘m

	Hosting (oylik)
	150 000 so‘m
	75 000 so‘m

	Texnik xizmat (oylik)
	500 000 so‘m
	250 000 so‘m

	JAMI OYLIK — 1-oy
	—
	325 000 so‘m

	JAMI OYLIK — 2-oydan boshlab
	—
	650 000 so‘m



Izoh: hosting va texnik xizmat tariflarining to‘liq tarkibi (yuqorida ko‘rsatilganlardan tashqari qo‘shimcha imkoniyatlar) rumpublishing.uz saytidagi tegishli tarif kartochkalarida to‘liq keltirilgan bo‘lib, ushbu ilova shu rasmiy ro‘yxatga asoslanadi.

Ushbu ilova Shartnomaning ajralmas qismi bo‘lib, Tomonlar tomonidan imzolanadi:

IJROCHI: ____________ / [F.I.Sh.] /            BUYURTMACHI: ____________ / [F.I.Sh.] /
